
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2097 

30 Νοεμβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αρίθ. ΔΙΔΑΔ/Φ.50/265/29847/ 
30.10.1992 κ.υ.α (ΦΕΚ 667/τ.Β’) περί καθορισμού 
προβληματικών περιοχών σε εφαρμογή του άρ¬ 
θρου 9 του Ν. 2085/1992. 1 

Εισαγωγή της ανώνυμης τραπεζικής εταιρείας «ΕΛ¬ 
ΛΗΝΙΚΗ ΤΡΑΠΕΖΑ ΒΙΟΜΗΧΑΝΙΚΗΣ ΑΝΑΠΤΥΞΕΩΣ 

Α.Ε.» στο Χρηματιστήριο Αξιών Αθηνών. 2 

Έγκριση ανωτάτου ορίου ημερών μετακίνησης εκτός 
έδρας στους υπαλλήλους της Γενικής Γραμματεί¬ 
ας Κοινωνικών Ασφαλίσεων του Υπουργείου Εργα¬ 
σίας και Κοινωνικών Ασφαλίσεων. 3 

Ανάθεση - εξουσιοδότηση του δικαιώματος εκδόσεως 
και χορηγήσεως των δελτίων ΤΙΒ στην Ομοσπονδία 
Φορτηγών Αυτοκινητιστών Ελλάδος (Ο.Φ.Α.Ε.).... 4 

Παράταση προθεσμιών υποβολής δηλώσεων και από¬ 
δοσης φόρων, εισφορών και τελών, λόγω απεργίας 

του προσωπικού των Δ.Ο.Υ. 5 

Επέκταση της αναγνώρισης του Ελληνικού Κέντρου 
Δέρματος ως φορεά ελέγχου μέσων ατομικής προ¬ 
στασίας . 6 

Σύσταση Νομικού Προσώπου με την επωνυμία «ΚΕ¬ 
ΝΤΡΟ Π ΡΟΣΧΟΛΙΚΗΣ ΑΓΩΓΗΣ ΔΗ ΜΟΥ ΤΥΧΕΡΟΥ» 7 


ΑΠΟΦΑΣΕΙΣ 

Αριθ. ΔΙΔΑΔ/Φ42/2463/ΟΙΚ (1) 

Τροποποίηση της υπ’ αρίθ. ΔΙΔΑΔ/Φ.50/265/29847/ 
30.10.1992 κ. υ.α (ΦΕΚ 667/τ. Β’) περί καθορισμού προ¬ 
βληματικών περιοχών σε εφαρμογή του άρθρου 9 του 
Ν. 2085/1992. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1 Τις διατάξεις του άρθρου 9 του νόμου 2085/92 


2 Την υπ’ αρίθμ. 1107147/1239/006Α/4.10.1996 κοινή 
απόφαση του Πρωθυπουργού και του Υπουργού Οικονο¬ 
μικών, για τη μεταβίβαση αρμοδιοτήτων. 

3 Την υπ’ αρίθμ. ΔΙΔΑΔ / Φ. 50/265/ 29847/30.10.1992 
ΚΥΑ, αποφασίζουμε: 

Τροποποιούμε την αριθμ. ΔΙΔΑΔ/Φ.50/265/29847/ 
30.10. 1992 κ.υ.α (ΦΕΚ 667 Β) στις παραγρ. 1 και 2 ως 
εξής: 

Στηνπαράγρ. 1 προσπθεται μετά τη φράση ΝΟΜΟΣ ΚΥ¬ 
ΚΛΑΔΩΝ οι φράσεις: 

ΝΟΜΟΣ ΣΕΡΡΩΝ ( Δήμοι Κερκίνης, Πετριτσίου, Προ¬ 
μαχώνα, Αγκίστρου, Αχλαδοχωρίου, Άνω Βροντούς, 
Ορεινής, Σκοτούσσης, Ηράκλειας). 

ΝΟΜΟΣ ΚΙΛΚΙΣ (Δήμοι που απέχουν 20 χλμ από τα σύ¬ 
νορα: Αξιούπολης, Γουμένισσας, Δοϊράνης, Ευρωπού, 
Κιλκίς, Κρουσσών, Μουριών, Πολυκάστρου, Χέρσου και η 
Κοινότητα Λιβαδειών). 

Στην παράγρ. 2 ανπκαθίσταται η φράση ΝΟΜΟΣ ΚΙΛΚΙΣ 

(Κοινότητες Γουμένισσας,Μουριών, Δροσάτου, Ευζώ- 
νων, Ειδόμένης, Δοϊράνης, Σκρά, Νέας Σάντας) με τη 
φράση: 

ΝΟΜΟΣ ΚΙΛΚΙΣ (Δήμος Γαλλικού) 

Και η φράση ΝΟΜΟΣ ΣΕΡΡΩΝ (Επαρχία Σινπκής, πλην 
των Δήμων και Κοινοτήτων που ευρίσκονται σε ακπ'να μι¬ 
κρότερη των 30 χλμ. από την πόλη των Σερρών), με τη 
φράση: 

ΝΟΜΟΣ ΣΕΡΡΩΝ (Δήμοι Σιδηροκάστρου και Σερρών). 

Κατά τα λοιπά ισχύει η υπ. αρίθμ ΔΙΔΑΔ / Φ.50/265/ 
29847/30.10.1992 κ.υ.α (ΦΕΚ667/τ.Β’). 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 10 Νοεμβρίου 1999 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ.ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΒΑΣΩΠΑΠΑΝΔΡΕΟΥ ΓΙΑΝΝΟΣ ΠΑΠΑΝΤΩΝΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Εισαγωγή της ανώνυμης τραπεζικής εταιρείας «ΕΛΛΗΝΙ¬ 
ΚΗ ΤΡΑΠΕΖΑ ΒΙΟΜΗΧΑΝΙΚΗΣ ΑΝΑΠΊΎΞΕΩΣ Α.Ε.» 
στο Χρηματιστήριο Αξιών Αθηνών. 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη τις διατάξεις: 

1. Του Ν. 1558/1985 «Κυβέρνηση και Κυβερνητικά όρ¬ 
γανα» (ΦΕΚ137 Α). 

2. Του Ν.2000/1991 «Για την αποκρατικοποίηση, απλού- 
στευση των διαδικασιών εκκαθάρισης, ενισχύσεως των 
κανόνων του ανταγωνισμού και άλλες διατάξεις» (ΦΕΚ 
206 Α), όπως τροποποιήθηκε και ισχύει. 

3. Του Ν. 1892/1990 «Για τον εκσυγχρονισμό και την 
ανάπτυξη και άλλες διατάξεις» (ΦΕΚ 101 Α). 

4. Του άρθρου 27 του Ν.2081/1992 (ΦΕΚ 154 Α), με το 
οποίο προστέθηκε άρθρο 29Α στον Ν. 1558/1985 και το 
γεγονός ότι από την παρούσα απόφαση δεν προκαλείται 
δαπάνη σε βάρος του κρατικού προϋπολογισμού. 

5. Του άρθρου 22του Νόμου 2503/1997 (ΦΕΚ 107Α) «Δι¬ 
οίκηση, οργάνωση, στελέχωση της Περιφέρειας κλπ.». 

6. Του άρθρου 24 του Ν. 2733/1999 (ΦΕΚ Α155) «Σύ¬ 
σταση Νέας Χρηματιστηριακής Αγοράς (ΝΕ.Χ.Α.), ρυθμί¬ 
σεις γενικότερων θεμάτων της Κεφαλαιαγοράς, των Δη¬ 
μοσίων Επιχειρήσεων και Οργανισμών, της Ανώνυμης 
Εταιρείας Διώρυγας Κορίνθου και άλλες διατάξεις», απο¬ 
φασίζουμε: 

Α. ΓΕΝΙΚΑ 

1. Την εισαγωγή της ανώνυμης τραπεζικής εταιρείας 
«ΕΛΛΗΝΙΚΗ ΤΡΑΠΕΖΑ ΒΙΟΜΗΧΑΝΙΚΗΣ ΑΝΑΠΤΥΞΕΩΣ 
(Ε.Τ.Β.Α.)Α.Ε.» Ρ εφεξής «η Τράπεζα», στο Χρημαπστήριο 
Αξιών Αθηνών, με την πώληση μετοχών που θα προέλ- 
θουν από την αύξηση του μετοχικού κεφαλαίου της Τρά¬ 
πεζας καθώς και υφισταμένων μετοχών κυριότητας του 
Ελληνικού Δημοσίου, όπως παρακάτω στη παρούσα κα¬ 
θορίζεται. 

2. Προς τον σκοπό αυτό, η Τράπεζα θα πραγματοποιή¬ 
σει αύξηση του μετοχικού της κεφαλαίου με την έκδοση 
33.081.730 νέων κοινών ονομαστικών μετοχών. Το Ελλη¬ 
νικό Δημόσιο θα παραιτηθεί από το δικαίωμα προτίμησης 
στην αύξηση του μετοχικού κεφαλαίου της Τράπεζας. 

3. Το Εληνικό Δημόσιο θα διαθέσει 10.528.000 έκτων 
υφισταμένων μετοχών κυριότητας του. 

4. Μετά την διάθεση των υφισταμένων και νέων μετοχών 
της Τράπεζας, οι μετοχές που θα παραμείνουν στην κυ¬ 
ριότητα του Ελληνικού Δημοσίου θα ανέρχονται σε 
129.464.000 συνολικά και θα ανππροσωπεύουν ποσοστό 
74,8 % του συνολικού μετοχικού της κεφαλαίου της Τρά¬ 
πεζας. 

5. Από το σύνολο των προς διάθεση μετοχών (νέων και 
υφισταμένων) 40.609.730 μετοχές θα διατεθούν στο 
επενδυτικό κοινό με δημόσια εγγραφή στην Ελλάδα, και 
3.000.000 μετοχές θα διατεθούν με ιδιωτική τοποθέτηση 
στους εργαζόμενους της Τράπεζας και των θυγατρικών 
της εταιρειών, σύμφωνα με τους όρους της παρούσας. 


6. Τα οριζόμενα στις ανωτέρω παραγράφους αναφέρο- 
νται στον αναμορφωμένο αριθμό μετοχών της Τράπεζας, 
όπως θα προκύψει μετά τη μείωση της ονομασπκής αξίας 
της μετοχής από 5.000.000 δρχ. σε 1.250 δρχ. και την 
ανπστοιχη αύξηση του συνολικού αριθμού μετοχών. 

Β. ΔΗΜΟΣΙΑ ΕΓΓΡΑΦΗ. 

1. Εκ των προσφερομένων σε δημόσια εγγραφή μετο¬ 
χών, οι 30.081.730 μετοχές θα προέρχονται από την κατά 
τα παραπάνω αύξηση του μετοχικού κεφαλαίου της Τρά¬ 
πεζας και 10.528.000 αφορούν σε υφιστάμενες μετοχές 
κυριότητας του Ελληνικού Δημοσίου. 

2. Οι προσφερόμενες σε δημόσια εγγραφή μετοχές θα 
διατεθούν στην Ελλάδα με τη διαμεσολάβηση των ανα- 
δόχων έκδοσης στο ευρύ επενδυτικό κοινό με δημόσια 
εγγραφή στην οποία θα έχουν δικαίωμα συμμετοχής και 
θεσμικοί επενδυτές. 

3. Η δημόσια εγγραφή έχει προσδιορισθεί για το χρονι¬ 
κό διάστημα από 14 έως 17 Δεκεμβρίου 1999. Οι ημερο¬ 
μηνίες αυτές είναι ενδεικτικές και μπορούν να τροποποι¬ 
ηθούν ανάλογα με τις αποφάσεις των αρμοδίων οργάνων 
της κεφαλαιαγοράς. 

4. Το Ελληνικό Δημόσιο διατηρεί σε κάθε περίπτωση το 
δικαίωμα να μην προβεί στη διάθεση των προσφερομέ¬ 
νων σε δημόσια εγγραφή μετοχών ή να διαθέσει μέρος 
αυτών εφόσον κριθεί ασύμφορο. 

5. Οι κάτοχοι μετοχοποιήσιμων τίτλων («Προμετόχων») 
που διατέθηκαν σύμφωνα με το άρθρο 10 του Ν. 
2642/1998 στο ευρύ επενδυτικό κοινό στην Ελλάδα και σε 
θεσμικούς επενδυτές στην Ελλάδα και στο εξωτερικό τον 
Οκτώβριο του 1998, μπορούν να ασκήσουν το δικαίωμα 
ανταλλαγής που τους έχει παρασχεθεί και να αποκτή¬ 
σουν μετοχές εταιρειών που ιδιωτικοποιούνται και εν^προ- 
κειμένω της Τράπεζας που πωλεί το Ελληνικό Δημόσιο με 
έκπτωση 5% επί της τιμής διάθεσης, όπως αυτή προσδιο¬ 
ρίζεται παρακάτω. Από τις υφιστάμενες μετοχές κυριότη¬ 
τας του Ελληνικού Δημοσίου, που αποτελούν τμήμα των 
προσφερόμενων σε δημόσια εγγραφή μετοχών, ποσοστό 
κατ’ ελάχιστον 40% θα διατεθεί κατά προτεραιότητα σε 
κατόχους Δραχμικών Προμετόχων και Ευροπρομετόχων. 

Γ. ΙΔΙΩΤΙΚΗ ΤΟΠΟΘΕΤΗΣΗ 

1. Οι μετοχές που διατίθενται με ιδιωτική τοποθέτηση 
θα διατεθούν στους υπαλλήλους και εργαζόμενους στην 
Τράπεζα, στους συνταξιούχους της και στα μέλη του Δι¬ 
οικητικού της Συμβουλίου, μέχρι του ισόποσου του ετησί¬ 
ου μισθού ή αναλόγως προς τον ετήσιο μισθό, στο προ¬ 
σωπικό των θυγατρικών της Τράπεζας των οποίων οι ετή¬ 
σιες οικονομικές καταστάσεις περιλαμβάνονται και 
εμφανίζονται στις ενοποιημένες οικονομικές καταστά¬ 
σεις της Τράπεζας καθώς και εκείνων στων οποίων το με¬ 
τοχικό κεφάλαιο συμμετέχει η Τράπεζα κατά 100%, στο 
προσωπικό του Πολιτιστικού Τεχνολογικού Ιδρύματος 
της Τράπεζας, στα μέλη του Διοικητικού Συμβουλίου των 
ως άνω θυγατρικών και του Πολιτιστικού Τεχνολογικού 
Ιδρύματος μέχρι του ισόποσου του ημίσεως του ετησίου 
μισθού ή αναλόγως προς το ήμισυ του ετήσιου μισθού, 

όπως ειδικότερα θα καθορισθεί με σχετική απόφαση της 
Γενικής Συνέλευσης της Τράπεζας, ή, μετά από σχετική 
εξουσιοδότηση της από το Διοικητικό της Συμβούλιο. 

Δ. ΠΡΟΣΔΙΟΡΙΣΜΟΣ ΤΗΣ ΤΙΜΗΣ ΔΙΑΘΕΣΗΣ / ΕΣΟΔΑ 

1. Η τιμή διάθεσης των προσφερόμενων μετοχών στο 
επενδυτικό κοινό με δημόσια εγγραφή και μέσω ιδιωτικής 
τοποθέτησης στους εργαζόμενους, θα προσδιοριστεί 
από τον Υπουργό Οικονομικών, μετά από τη σχετική εισή¬ 
γηση των Γενικών Συντονιστών - Κυρίων Αναδοχών. 

2. Από το σύνολο των εσόδων της διάθεσης των Προ- 
σφερομένων Μετοχών το ποσό που αντιστοιχεί στη διά¬ 
θεση των 33.081.730 νέων μετοχών θα περιέλθει στην 
Τράπεζα, μετά την αφαίρεση των σχετικών εξόδων, αμοι¬ 
βών και προμηθειών, ενώ το ποσό που αντιστοιχεί στο τί¬ 
μημα πώλησης των 10.528.000 υφισταμένων μετοχών κυ¬ 
ριότητας του Ελληνικού Δημοσίου, θα περιέλθει σ’αυτό. 

Εξουσιοδοτείται ο Υφυπουργός Οικονομικών Νικόλαος 
Χριστοδουλάκης να ενεργήσει τα απαραίτητα για την 
ολοκλήρωση των διαδικασιών που ορίζονται με τη πα¬ 
ρούσα, να υπογράψει τις απαραίτητες συμβάσεις, επι¬ 
στολές και κάθε σχετικό έγγραφο για την υλοποίηση της 
παρούσας. 

Η παρούσα απόφαση να δημοσιευτεί στην Εφημερίδα 
της Κυβέρνησης. 

Αθήνα, 11 Νοεμβρίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΟΝ ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ ΕΥΑΓΓΕΛΟΣ ΒΕΝΙΖΕΛΟΣ 
-Φ- 

Αριθ. 2/77280/0022 (3) 

Έγκριση ανωτάτου ορίου ημερών μετακίνησης εκτός 
έδρας στους υπαλλήλους της Γενικής Γραμματείας 
Κοινωνικών Ασφαλίσεων του Υπουργείου Εργασίας 
και Κοινωνικών Ασφαλίσεων. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 23 και 29 του Ν. 1558/1985 
(ΦΕΚ137/85 τ.Α) «Κυβέρνηση και Κυβερνητικά Όργανα». 

2. Τις διατάξεις του άρθρου 2 του Ν. 2685/99 (ΦΕΚ 
35/18-2-99 τ.Α) «Δαπάνες κίνησης των μετακινουμένων 
προσώπων με εντολή του Δημοσίου εντός της Επικράτει¬ 
ας και άλλες διατάξεις». 

3. Τις διατάξεις του άρθρου 22 του Ν. 2362/95 (ΦΕΚ 
247/95 τ.Α) «περί Δημοσίου Λογισπκού, ελέγχου των δα¬ 
πανών του Κράτους και άλλες διατάξεις». 

4. Τις διατάξεις του άρθρου 29 του Ν. 2081/92 (ΦΕΚ 
154/Α/10-9-1992) «Ρύθμιση του θεσμού των Επιμελητη¬ 
ρίων και άλλες διατάξεις». 

5. Το Π.Δ. 213/92 (ΦΕΚ 102/Α/92) «Οργανισμός της Γε¬ 
νικής Γραμματείας Κοιν. Ασφαλίσεων». 

6. Το γεγονός ότι για την προκαλούμενη, από την από¬ 


φαση αυτή δαπάνη ποσού τεσσάρων εκατομμυρίων 
(4.000.000) δρχ. συνολικά για το έτος 1999, έχουν προ- 
βλεφθεί πιστώσεις στους κωδικούς αριθμούς εξόδων 
(ΚΑΕ) 0711, 0721, του Προϋπολογισμού της Γενικής 
Γραμματείας Κοινωνικών Ασφαλίσεων. 

7. Την αρ. 1749/4-11-98 (ΦΕΚ 1171/11-11-98 τ.Β) από¬ 
φαση ανάθεσης αρμοδιοτήτων στον Υφυπουργό Εργα¬ 
σίας και Κοινωνικών Ασφαλίσεων Φ. Ιωαννίδη. 

8. Τις ανάγκες της Γενικής Γραμματείας Κοινωνικών 
Ασφαλίσεων για τη διενέργεια συστηματικών ελέγχων 
των Ασφαλιστικών Οργανισμών και των κατασκηνώσεών 
τους κατά τους θερινούς μήνες, την παράσταση σε δικα¬ 
στήρια εκτός έδρας κατά την εκδίκαση υποθέσεων αυ¬ 
τών, καθώς και κάθε άλλη δραστηριότητα που επιβάλλει 
την εκτός έδρας μετακίνηση υπαλλήλλων, με σκοπό την 
διασφάλιση της ομαλής λειτουργίας τους προς τους 
Ασφαλιστικούς Οργανισμούς, καθώς και την εξυπηρέτη¬ 
ση των Πολιτικών Γραφείων Υφυπουργού και Γεν. Γραμ- 
ματέατης Γ.Γ.Κ.Α. 

9. Την αρ. 1107147/1239/0006Α/4.10.96 κοινή απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων στους Υφυπουργούς Οικονομι¬ 
κών», αποφασίζουμε: 

Καθορίζουμε τον αριθμό των επιτρεπομένων κατ' έτος 
ηιιερών μετακίνησης εκτός έδρας και εντός της Επικρά¬ 
τειας μέχρι εκατόνείκοσι (120) των μονίμων υπαλλήλων 
ΠΕ, ΤΕ και ΔΕ υπηρετούντων στη Γ.Γ.Κ.Α., οδηγών και 
υπαλλήλων, του πολιτικού γραφείου του Υφυπουργού και 
γραφείου του Γεν. Γραμματέα ως εξής: 

Υπάλληλοι της Γ. Γ.Κ.Α.: 

Κατηγορία ΠΕ 20 υπάλληλοι X 5 ημέρες =100 ημέρες. 

Κατηγορία ΤΕ 1 υπάλληλος X 3 ημέρες = 3 ημέρες. 

Κατηγορία ΔΕ 5 υπάλληλοι X 3 ημέρες = 15 ημέρες. 

Γραφείο Υφυπουργού: 

Κατηγορία ΠΕ 4 υπάλληλοι X 5 ημέρες = 20 ημέρες. 

Κατηγορία ΔΕ 6 υπάλληλοι X10 ημέρες = 60 ημέρες. 

Οδηγοί 2 υπάλληλοι X 20 ημέρες = 40 ημέρες. 

Γ ραφείο Γεν. Γ ραμματέα: 

Κατηγορία ΠΕ 1 υπάλληλος Χ10 ημέρες = 10 ημέρες 

Κατηγορία ΔΕ 1 υπάλληλος X10 ημέρες = 10 ημέρες 

Οδηγοί 2 υπάλληλοι X 50 ημέρες = 100 ημέρες 

Οι μετακινήσεις των παραπάνω υπαλλήλων θα γίνονται 
με αυστηρή εκτίμηση των υπηρεσιακών αναγκών από τις 
Υπηρεσίες της Γ.Γ.Κ.Α. και μέσα στο πλαίσιο των υπαρ- 
χουσών πιστώσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Αυγούστου 1999 

ΟΙ ΥΦΥΠΟΥΡΓΟΙ 

ΕΡΓΑΣΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚ. ΧΡΙΣΤΟΔΟΥΛΑΚΗΣ Φ. ΙΩΑΝΝΙΔΗΣ 

Αριθ. Τ. 5553/70/Β0019 (4) 

Ανάθεση - εξουσιοδότηση του δικαιώματος εκδόσεως και 
χορηγήσεως των δελτίων ΤΙΒ στην Ομοσπονδία Φορ¬ 
τηγών Αυτοκινητιστών Ελλάδος (Ο.Φ.Α.Ε.). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της αρ.Τ.2620/31/Β0019/14.5.1999 
απόφασή μας «Περί των όρων και προϋποθέσεων παρα¬ 
χώρησης του δικαιώματος έκδοσης και χορήγησης δελ¬ 
τίων ΤΙΒ σε εξουσιοδοτούμενο οργανισμό καθώς και τρό¬ 
πων διαχείρισης του δικαιώματος αυτού», η οποία δημο- 
σιεύθηκε στην Εφημερίδα της Κυβερνήσεως (ΦΕΚ 
1044/Β/4-6-1999) και εκδόθηκε κατ' εξουσιοδότηση των 
σχετικών διατάξεων της από 14.11.1975 Τελωνειακής 
Συμβάσεως «Περί Διεθνούς Μεταφοράς Εμπορευμάτων 
δια δελτίων ΤΙΒ» που κυρώθηκε με τον Νόμο 1020/1980 
(ΦΕΚ 32/Α/5.2.1988) 

2. Την αριθ. Α9/2185/30.6.1999 έγγραφη δήλωση της 
Ομοσπονδίας Φορτηγών Αυτοκινητιστών Ελλάδος 
(Ο.Φ.Α. Ε.), με την οποία αυτή αποδέχεται ρητά και ανεπι¬ 
φύλακτα τους όρους της Τ.2620/31/Β0019/14.5.1999 
Αποφάσεως του Υπουργού Οικονομικών. 

3. Τα υποβληθέντα με την δήλωση της παραγράφου 2 
δικαιολογητικά, που προβλέπονται στο άρθρο 1 της ως 
άνω Αποφάσεως του Υπουργού Οικονομικών, και ιδίως: 

α) Την από 5-7-1999 έγγραφη δήλωση - βεβαίωση του 
Διεθνούς Οργανισμού ΙΝΤΕΒΝΑΤΙΟΝΑΙ. ΒΟΑϋ ΤΒΑΝ3- 
ΡΟΒΤ υΝΙΟΝ (I. Β. II.). που εδρεύει στη Γενεύη, από την 
οποία προκύπτει ότι η Ομοσπονδία Φορτηγών Αυτοκινη¬ 
τιστών Ελλάδος (Ο. Φ. Α. Ε.) είναι ενεργό μέλος του εν λό¬ 
γω Οργανισμού, από 27.10.1964. 

β) Την αριθ. 906/053 εγγυητική επιστολή, της Εμπορι¬ 
κής Τράπεζας (Κατάστημα Άνω Πατησίων), με την οποία 
η Τράπεζα εγγυάται για ποσό εκατό εκατομμυρίων 
(100.000.000) δραχμών ένανπ του Δημοσίου και παραι- 
τείται από το ευεργέτημα της διαιρέσεως και διζήσεως, 
υπέρ της Ομοσπονδίας Φορτηγών Αυτοκινητιστών Ελλά¬ 
δος (Ο.Φ.Α.Ε.) για την καλή εκτέλεση των όρων της 
Τ.2620/31/Β0019/14-5-1999 αποφάσεως, από την ανωτέ¬ 
ρω Ομοσπονδία. 

γ) Το επίσημο αντίγραφο του αριθμ.3186842 Ασφαλι¬ 
στικού Συμβολαίου, που προβλέπεται στο Παράρτημα 9, 
Μέρος I, παρ. 1. εδ. στ) (ν), της ως άνω Σύμβασης, με επί¬ 
σημη μετάφρασή του. από το Υπουργείο Εξωτερικών, στα 
Ελληνικά. 

4. Την αρ. 1107147/1239/0006Α/96 κοινή απόφαση του 
Πρωθυπουργού και του Υπουργού Οικονομικών για την 
ανάθεση αρμοδιοτήτων, αποφασίζουμε: 

Εξουσιοδοτούμε την Ομοσπονδία Φορτηγών Αυτοκινη¬ 
τιστών Ελλάδος (Ο.Φ.Α.Ε.) Πατησίων 351 -11144 Αθήνα, 
όπως συνεχίσει να εκδίδει και χορηγεί, σύμφωνα με τους 
όρους και προϋποθέσεις της Τ.2620/31/Β0019/14-5-1999 
αποφάσεως, στους δικαιούχους, τα υπό της ανωτέρω Τε- 
λωνειακής Συμβάσεως, προβλεπόμενα δελτία ΤΙΒ. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 1999 

Ο ΥΦΥΠΟΥΡΓΟΣ 

Γ. ΔΡΥΣ 

-♦- 

Αριθ. 1109831/1771/ΑΌ012 (5) 

«Παράταση προθεσμιών υποβολής δηλώσεων και απόδο¬ 
σης φόρων, εισφορών και τελών, λόγω απεργίας του 
προσωπικού των Δ.Ο.Υ.» 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2238/1994 (Φ.Ε.Κ. 151 Α’). 

2. Τις παρακάτω διατάξεις του Ν. 1642/1986 όπως ισχύ¬ 
ουν: 

α) της παραγράφου 9 του άρθρου 31 

β) της παραγράφου 3 του άρθρου 58 

γ) της παραγράφου 5 του άρθρου 58 α. 

3. Τις διατάξεις της παρ. 5 του άρθρου 22 του Ν. 
2020/1992 (Φ.Ε.Κ. 34 Α’). 

4. Τις δυσχέρειες που δημιουργήθηκαν σε φορολογού¬ 
μενους σπς δημόσιες οικονομικές υπηρεσίες για την εκ¬ 
πλήρωση των φορολογικών τους υποχρεώσεων στις 22 
και 23 Νοεμβρίου 1999, λόγω της απεργίας των εφορια¬ 
κών υπαλλήλων. 

5. Την κοινή απόφαση του Πρωθυπουργού και του 
Υπουργού Οικονομικών 1107147/1239/0006Α74-10-1996 
(Φ.Ε.Κ. 922 Β') με την οποία μεταβιβάζονται αρμοδιότη¬ 
τες του Υπουργού στους Υφυπουργούς Οικονομικών. 

6. Τη διαπίστωση ότι από την παρούσα απόφαση δεν 
προκαλείται δαπάνη στον Κρατικό Προϋπολογισμό, απο¬ 
φασίζουμε: 

1. Οι προθεσμίες υποβολής δηλώσεων και απόδοσης 
φόρου, εισφορών και τελών, που έληγαν είτε κανονικά εί¬ 
τε από παράταση στις 22 και 23 Νοεμβρίου 1999, παρα- 
τείνονται μέχρι 24 και 25 Νοεμβρίου 1999, αντίστοιχα. 

2. Παρατείνεται μέχρι 24 Νοεμβρίου 1999 η προθεσμία 
υποβολής περιοδικών δηλώσεων Φ.Π.Α, και δηλώσεων 
ΙΝΤΒΑ5ΤΑΤ των υποκειμένων στο φόρο, των οποίων ο 
Α.Φ.Μ. τελειώνει στο ψηφίο 1 και έληγε σπς 22 Νοεμβρί¬ 
ου 1999. Ακολουθούν ανά εργάσιμη ημέρα οι λήξεις των 
προθεσμιών υποβολής περιοδικών δηλώσεων των υπο¬ 
κειμένων που ο Α.Φ.Μ. τους λήγει στα επόμενα από τα 1 
ψηφία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Νοεμβρίου 1999 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

Αριθ. 34653/793 (6) 

Επέκταση της αναγνώρισης του Ελληνικού Κέντρου Δέρ¬ 
ματος ως φορεά ελέγχου μέσων ατομικής προστα¬ 
σίας. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Του Ν. 1558/85 «Κυβέρνηση και Κυβερνητικά όργα¬ 
να» 

β. Του Π.Δ. 229/86 «Σύσταση και Οργάνωση Γ.Γ.Β.» 
όπως τροποποιήθηκε και συμπληρώθηκε από το Π.Δ. 
396/88 και το Π.Δ. 189/95 (ΦΕΚ99Α). 

γ. Του Π.Δ. 27/1.2.96 (ΦΕΚ19Α) «Συγχώνευση των 
Υπουργείων Τουρισμού , Βιομηχανίας Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

δ. Του άρθρου 7 παρ.4του Ν.2244/94 (ΦΕΚ168Α) «Ρύθ¬ 
μιση θεμάτων ηλεκτροπαραγωγής από ανανεώσιμες πη¬ 
γές ενέργειας και από συμβατικά καύσιμα και άλλες δια¬ 
τάξεις» όπως αντικαταστάθηκε με το άρθρο 17παρ. 2 του 
Ν.2308/95 (ΦΕΚ114Α). 

2. Το άρθρο 22 του Ν. 1682/87 «Μέσα και όργανα ανα¬ 
πτυξιακής πολιτικής . και άλλες διατάξεις» (ΦΕΚ 

14/Α/87). 

3. Τις διατάξεις του Ν.2231 /94 «Σύσταση και λειτουργία 
του Ελληνικού Ινστιτούτου Μετρολογίας, Εθνικού Συμ¬ 
βουλίου Διαπίστευσης και άλλες διατάξεις» (ΦΕΚ 
139/Α/94), όπως τροποποιήθηκε με το άρθρο 8 του 
Ν.2642/98 (ΦΕΚ216/Α/17.09.98). 

4. Την Υπουργική Απόφαση 4373/1205/93 (ΦΕΚ 187/Β) 
με την οποία εναρμονίσθηκε η Ελληνική Νομοθεσία με την 
Οδηγία 89/686/ΕΟΚ του Συμβουλίου της Ευρωπαϊκής 
Ένωσης «για την προσέγγιση των νομοθεσιών των κρα- 
τών-μελών σχετικά μετά μέσα ατομικής προστασίας». 

5. Την Υπουργική Απόφαση 13147/ΔΠΠΟΙΟ/47/95 (ΦΕΚ 
652/Β) σχετικά με τις προϋποθέσεις για την αναγνώριση 
δυνατότητας ανάληψης εργασιών ελέγχου μέσων ατομι¬ 
κής προστασίας. 

6. Το από 29-10-99 Πρακπκό της Επιτροπής Αναγνώρι¬ 
σης Φορέων που συγκροτήθηκε με την Υπουργική Από¬ 
φαση 13147/ΔΠΠΟΙΟ/47/95 (ΦΕΚ 652/Β), όπως τροπο¬ 
ποιήθηκε με την 8476/90/97 (ΦΕΚ 198/Β) όμοια απόφαση, 
καθώς και το από 1-11-99 Ενημερωτικό Σημείωμα της 
Δ/νσης Πολιτκής Ποιότητος 

7. Το γεγονός ότι από τις διατάξεις της παρούσας από¬ 
φασης δεν προκύπτει δαπάνη για τον κρατικό προϋπολο¬ 
γισμό. 

8. Την 3574/5.7.99 (ΦΕΚ 1373/Β/5-7-99) απόφαση του 
Πρωθυπουργού και του Υπουργού Ανάπτυξης «Περί ανά¬ 
θεσης αρμοδιοτήτων στον Υφυπουργό Ανάπτυξης Ιωάν¬ 
νη Ζαφειρόπουλο», αποφασίζουμε: 

Άρθρο 1 

Επεκτείνουμε την αναγνώριση του Ελληνικού Κέντρου 
Δέρματος, η οποία χορηγήθηκε με την Υπουργική Από¬ 
φαση 12487/179/96 (ΦΕΚ 414/Β/96), προκειμένου το Ελ¬ 
ληνικό Κέντρο Δέρματος να εκτελεί τις κάτωθι εργασίες 


ελέγχου και πιστοποίησης Μέσων Ατομικής Προστασίας, 
στο πλαίσιο της εφαρμογής της Οδηγίας 89/686/ΕΟΚ, 
όπως αυτή μεταφέρθηκε στην Ελληνική Νομοθεσία με 
την Υπουργική Απόφαση 4373/1205/93 (ΦΕΚ 187/Β): 

1. Χορήγηση στους κατασκευαστές βεβαίωσης εξέτα¬ 
σης τύπου σύμφωνα με τα άρθρα 8 και 10 της Οδηγίας 
89/686/ΕΟΚ (ΥΑ 4373/1205/93 ΦΕΚ 187/Β )και γιαταείδη: 

- γάντια προστασίας έναντι θερμικών κινδύνων, 

- γάνπα προστασίας ένανπ του κρύου, 

- ενδύματα προστασίας κατά τις θερμοσυγκολλήσεις, 

- ρουχισμός προστασίας υψηλής ευκρίνειας. 

2 . Διενέργεια αξιολόγησης της συμμόρφωσης των κα¬ 
τασκευαστών ως προς την εξασφάλιση της ποιότητας 
ΕΟΚ του τελικού προϊόντος, Άρθρο 11 Παράγραφος Α 
της της Οδηγίας 89/686/ΕΟΚ (ΥΑ 4373/1205/93 ΦΕΚ 
187/Β) για όσα είδη χορηγείται από το ΕΛΚΕΔΕ βεβαίωση 
εξέτασης τύπου και για τα οποία προβλέπεται η εφαρμο¬ 
γή της παραγράφου Α , του Άρθρου 11 της ανωτέρω 
Υπουργικής Απόφασης. 

Άρθρο 2 

2. Το Ελληνικό Κέντρο Δέρματος υποχρεούται: 

2.1 Να διαπιστευθεί εντός τριών μηνών για το αντικείμε¬ 
νο για το οποίο αναγνωρίζεται μόλις το Εθνικό Σύστημα 
Διαπίστευσης μπορεί να επιτελέσει το αντίστοιχο έργο. 

2.2 Να συμμορφώνεται προς τις υποχρεώσεις που πε- 
ριγράφονται στην παράγραφο 2 του Παραρτήματος 1 της 
39579/649/30-10-97 Απόφασης της Υφυπουργού Ανά¬ 
πτυξης. 

2.3 Να κοινοποιεί στην αρμόδια υπηρεσία του Υπουρ¬ 
γείου Ανάπτυξης κάθε πιστοποιητικό ή βεβαίωση που εκ¬ 
δίδει με την ιδιότητά του ως κοινοποιημένος φορέας. 

Άρθρο 3 

Ισχύς αποφάσεως 

1. Σε περίπτωση που διαπιστωθεί ότι ο αναγνωρισμένος 
κατά την παρούσα απόφαση φορέας δεν ανταποκρίνεται 
σπς υποχρεώσεις που προβλέπονται στο ανωτέρω άρ¬ 
θρο 2, η αντίστοιχη αναγνώριση θα ανακληθεί προσωρι¬ 
νά ή οριστικά. 

2. Η παρούσα απόφαση ισχύει από τη δημοσίευση της 
στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 23 Νοεμβρίου 1999 

Ο ΥΦΥΠΟΥΡΓΟΣ 

ΓΙΑΝΝΗΣ ΖΑΦΕΙΡΟΠΟΥΛΟΣ 

-φ- 

Αριθ. 6862 (7) 

Σύσταση Νομικού Προσώπου με την επωνυμία 
«ΚΕΝΤΡΟ ΠΡΟΣΧΟΛΙΚΗΣ ΑΓΩΓΗΣ ΔΗΜΟΥ ΤΥΧΕΡΟΥ». 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 
Έχοντας υπόψη: 

1. Τις διατάξεις του άρθρου 26 ΔΚΚ - Π .Δ. 410/95, όπως 
αντικαταστάθηκε με τις διατάξεις του άρθρου 9 παρ. 6,7 
και 8 Ν. 2503/97. 

2. Τις διατάξεις του άρθρου 203 του ΔΚΚ - Π.Δ. 410/95. 

3. Τις διατάξεις του άρθρου 9 παρ. 16 Ν. 2623/98. 

4. Τις διατάξεις του άρθρου 29 Ατού Ν. 1558/1985 που 
προστέθηκε με το άρθρο 27 του Ν. 2081/1992 και αντικα- 
ταστάθηκε με την παρ. 2α του άρθρου 1 του Ν. 2469/97 
(Α.38) σχετικά με την υποχρέωση «κάλυψη δαπάνης» που 
συνεπάγεται η έκδοση κανονιστικής διάταξης. 

5. Το γεγονός ότι με την απόφαση αυτή προκαλείται δα¬ 
πάνη σε βάρος του προϋπολογισμού Δήμου Τυχερού, το 
ύψος της οποίας δεν μπορεί να προσδιοριστεί. 

6. Τις εγκυκλίους του Υπ. Εσωτ. ΔΔα 27503/3.7.97, 
28099/7.7.97 και 6482/15.6.99. 

7. Την αριθ. Π2β/2827/97 Υπουργική Απόφαση (ΦΕΚ 
637/τΒ’/30.7.97) «πρότυπος κανονισμός Λειτουργίας Δη- 
μοτ. Νομ. Προσώπων Παιδικών κ’ Βρεφονηπιακών Σταθ¬ 
μών». 

8. Την αριθ. Γ2β/3353/26.8.99 απόφαση του Υπουργού 
Υγείας Πρόνοιας κ’ Κοινωνικών Ασφαλίσεων, με την οποία 
μεταβιβάστηκε στο Δήμο Τυχερού, ο Κραπκός Παιδικός 
Σταθμός Τυχερού. 

9. Την αριθ. 155/99 απόφαση του Δημοτικού Συμβουλί¬ 
ου Τυχερού σχετικά με τη σύσταση νομικού προσώπου με 
τίτλο «κέντρο προσχολικής Αγωγής Δήμου Τυχερού», 
αποφασίζουμε: 

Συστήνουμε Νομικό Πρόσωπο στο Δήμο Τυχερού με 
την επωνυμία «ΚΕΝΤΡΟ ΠΡΟΣΧΟΛΙΚΗΣ ΑΓΩΓΉΣ ΔΗΜΟΥ 
ΤΥΧΕΡΟΥ». 

1. Σκοπός του Νομικού Προσώπου: 

Α. Η φύλαξη, φροντίδα και ψυχαγωγία νηπίων και βρε¬ 
φών εργαζομένων γονέων. 

Β. Η πολύπλευρη νοητική, συναισθηματική και κοινωνι¬ 
κή ψυχοσωματική ανάπτυξη των παιδιών. Η προπαρα- 
σκευή των παιδιών για την ομαλή και φυσική μετάβασή 
τους από το οικογενειακό στο σχολικό περιβάλλον και η 
υποστήριξη των γονέων σε θέματα αγωγής και ψυχολο¬ 
γίας των παιδιών. 

Γ. Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, ανα¬ 
λώσιμων υλικών κ.λ_π. 

Δ. Η εκτέλεση μικρών έργων, που απαιτούνται για την 
επισκευή και συντήρηση του σταθμού και για την αποκα¬ 


τάσταση των φθορών και των ζημιών του εξοπλισμού του 
σταθμού και γενικά ο εφοδιασμός του σταθμού, με όλα τα 
μέσα που κρίνονται απαραίτητα για τη λειτουργία του. 

2. Περιουσία του Ν.Π. 

Περιουσία του Ν. Π. είναι η υφιστάμενη μέχρι σήμερα κι¬ 
νητή και ακίνητη περιουσία των βρεφονηπιακών - παιδι¬ 
κών σταθμών. 

3. Πόροι του Ν.Π. 

Α. Η υποχρεωτική επιχορήγηση από το Υπουργείο Υγεί¬ 
ας, Πρόνοιας και Κοινωνικών Ασφαλίσεων (άρθρο 26 Π.Δ 
410/95). 

Β. Η ετήσια επιχορήγηση του Δήμου Τυχερού. 

Γ. Κάθε είδους δωρεές, εισφορές, κληρονομιές, κληρο¬ 
δοσίες. 

Δ. Εισπράξεις από το ανττημο των παρεχόμενων υπη¬ 
ρεσιών. 

Ε. Κάθε είδους πρόσοδοι από την περιουσία του. 

4. Διοίκηση του Ν.Π. 

. Το παραπάνω Ν.Π. θα διοικείται από Διοικητικό Συμ¬ 
βούλιο που θα αποτελείται από επτά (7) τακτικά μέλη τα 
οποία μαζί με τους αναπληρωτές τους θα ορίζονται από 
το Δημοτικό Συμβούλιο.Τα μέλη αυτά είναι: 

Α. 5 Δημοτικοί Σύμβουλοι, από τους οποίους θα ορίζο¬ 
νται ο Πρόεδρος και ο Αντιπρόεδρος του Δ.Σ. 

Β. 1 εκπρόσωπος των εργαζομένων στο Νομικό Πρό¬ 
σωπο και 

Γ. 1 εκπρόσωπος των γονέων των φιλοξενουμένων στο 
σταθμό παιδιών. 

Η θητεία των μελών του Δ.Σ. θα ακολουθεί τη Δημοτική 
Περίοδο και θα λήγει με την εγκατάσταση νέου Δ.Σ. Ειδι¬ 
κά για τη θητεία του πρώτου Δ.Σ., ορίζεται ότι αυτή θα αρ¬ 
χίσει από τη δημοσίευση στην εφημερίδα της Κυβερνή- 
σεως της συστατικής πράξης του παραπάνω Νομικού 
Προσώπου και θα διαρκέσει μέχρι τη λήξη της θητείας 
του νυν Δημοτικού Συμβουλίου. 

Η απόφαση αιπή να δημοσιευθεί στην Εφημερίδα της 
Κυβέρνησης. 

Αλεξανδρούπολη, 15 Νοεμβρίου 1999 

Με εντολή Γενικού Γραμματέα Περιφερείας 
Η Διευθύντρια 
Ε. ΔΑΝΙΗΛΟΥΔΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Β * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΗρ: νννννν.β1.9Γ 
Θ-ΠΠ3ΪΙ: «βϋιτίΒδΙβΓ @ βΐ. 91 · 


ΥΠΗΡΕΣΙΕΣ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΕΞΥΠΗΡΕΤΗΣΗΣ ΠΟΛΙΤΩΝ 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


5225 761 ΘΕΣΣΑΛΟΝΙΚΗ 

5230 841 Βασ. Όλγας 227 - Τ. Κ. 54100 (031) 423 956 

5225 713 ΠΕΙΡΑΙΑΣ 

5249 547 Νικήτα 6-8 Τ.Κ. 185 31 4135 228 

5239 762 ΠΑΤΡΑ 

5248 141 Κορίνθου 327-Τ.Κ. 262 23 (061) 6381 100 

5248188 ΙΩΑΝΝΙΝΑ 

5248 785 Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 


ΤΙΜΗ ΦΥΛΛΩΝ ' Μέ *Ρ ι 8 σελίδες 200 δρχ. 

ΕΦΗΜΕΡΙΔΟ,» ΓΗΣ ΚΥΒΕΡΝΗΣΕΩΣ _ £ σε χ[δ ε ς και ά νω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Κ.Α.Ε. Προϋπολογισμού 
2531 


Κ.Α.Ε. εσόδου υπέρ 
ΤΑΠΕΤ 3512 


Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 
Δ' (Απαλλοτριώσεις, πολεοδομία κ.λπ.) 
Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα (Προκηρύξεις θέσεων ΔΕΠ κ.τλ) 
Δελτίο Βιομηχανικής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α.Ε.Δ.) 
Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 



* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τ υπογραφείου. 

*Η πληρωμή του υπέρ ΤΑΠΕΤ ποσοστού που ανπστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00* έως 13.00_ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























